TERVENEMINE KUULUB SULLE
"Võidukas palve"
Tere, olen Juennine Fox.
Täna räägime jälle võidukast palvest.
Kuidas võtta vastu palves saadud läbimurre?
Eelmisel korral rääkisime,
et on vajalik järgida korda, kui hakkame palvetama.
Seda võiks nimetada ka valemiks.
Me ei saa palvetada suvaliselt.
Jumal ootab, et palvetaksime teatud juhiste järgi.
Nii rääkisimegi seitsmest palveviisist.
Täna uurime Piiblist mehi ja naisi, kes said palves läbimurde.
Vaatame, mida võiksime nende elust õppida.
Esimeseks kohaks Piiblis on Luuka 3:21-22.
"Ent sündis, kui kogu rahvast ristiti.."
Rahvast ristis Ristija Johannes.
"..ja ka Jeesus oli ristitud ja palvetas, et taevas avanes."
Kiitus Jumalale!
"Püha Vaim laskus ihulikul kujul
Jeesuse peale kui tuvi ja taevast kostis hääl:
Sina oled mu armas Poeg, sinust on mul hea meel!"
Mulle meeldib see koht.
Jeesus tuli Jordani äärde,
oma nõo, Ristija Johannese juurde ning sai ristitud.
Sama võrdlusena peaksime meiegi
olema Jumalasse kastetud, st kastetud Pühasse Vaimu,
et saaksime lahti vanast elust ja tõuseksime üles uues elus.
Siin öeldakse, et kui Jeesus
sai ristitud ja palvetas, siis taevas avanes.
Püha Vaim näitas, et Ta palvetas.
Jeesus tuli Ristija Johannese juurde.
Ristija Johannes ütles teises kohas,
et ma pole väärt, et Jeesus tuleb ta juurde.
Ma pole väärt Su jalatsipaelu lahti siduma.
Jeesus vastas, et peame täitma õigsust.
Johannes ristibki Jeesuse.
Midagi juhtus enne seda.
Öeldakse, et Jeesus palvetas.
Palve, see on suhtlemine Jumalaga.
Palve - see on rääkimine, eestkostmine, suhtlemine.
Jeesus rääkis isaga.
Kujutan ette naeratust, millega Jeesus ütles:
"Isa, ma armastan Sind!
Isa, ma tänan Sind, et Su Püha Vaim tuleb minule.
Isa, armastan Sind ega tüdi Sinust iial.
Isa, tahan teha Sinu tahet
ning olen nii õnnelik, et mind kastetakse täna ristimisvette."
Ta rääkis Isaga.
Pärast seda langes Püha Vaim kui tuvi ja kostus hääl.
Taevast kostuv hääl ütles, et Ta on Tema armastatud Poeg.
Ma sain aru, et nad rääkisid omavahel.
Jeesus ütles: "Isa, ma armastan Sind!
Isa vastas Talle otsekohe:
"Mina armastan Sind ka, oled mu armas Poeg!"
Kas pole see vaimustav, kui Jumal ilmutab sulle midagi!
Mida Isand tahab meile öelda?
Ikka, et kui palvetame,
siis Ta kuuleb meid ning ka vastab meile.
See on kahepoolne jutuajamine.
Paljud palvetavad: "Jumal, tee nii, tara-ta-ta.."
"Mul on seda vaja, tara-ta-ta..."
"Mida Sa teed selle suhtes? Tara-ta-ta.."
Kõlab kui katkine CD plaat, mis mängib lõpmatuseni.
Kui nad ka lõpetavad, lähevad nad oma teed.
Armsad, Jumal tahab ka sulle midagi öelda!
Järgmine kord, kui palvetad, siis peatu ja kuula.
Oota tunnistust Taevast.
Jeesus sai tunnistuse Taevast ja Isa sekkus sellesse olukorda.
Püha Vaim tuli alla, olles vastuseks Jeesuse palvele.
Jeesus sai väe, et tunnistada ning olla täidetud Vaimuga.
Isa ei andnud Talle üksnes väge. või pannud lihtsalt midagi Temasse.
Isa ütles, et armastab Jeesust.
Kas tead palvetades, Jeesus armastab sind?
Ta ütleb: "Armsad, armastan teid. Rahu teile, ärge kartke."
Ta vastab sulle.
Peame olema vait ja ootama.
Me kõrvad peavad olema lahti, et kuulda, mida Isa ütleb.
See on viis efektiivselt palvetada - oodata Isa vastust.
Markuse 6:46-51.
Seal on järgmine viis, kuidas palvetada.
"Ja ta jättis nendega hüvasti ning läks mäele palvetama.
Õhtul oli paat keset järve ja Jeesus oli üksinda maal.
Kui ta nägi neid sõudes heitlevat, sest tuul oli neile vastu,
tuli Ta neljanda valvekorra ajal nende juurde järve peal kõndides."
Kujutad ette?
Õpilastel on raske olukord.
Nad on sõudnud ja torm puhkes.
Nad nägid Jeesust merel kõndimas
ning kardavad väga, sest arvavad, et Ta on vaim.
Nad karjuvad hirmust.
Jeesus vastab aga kohe:
"Olge julged, see olen mina, ärge kartke!
Ja Ta astus nende juurde paati ja tuul rauges.
Kõik muutus rahulikuks.
Nii juhtub, kui Jeesus tuleb meie olukorda.
Ta toob võidu meie olukordadesse.
Mäed muutuvad tasaseks ning mäslev meri rahuneb.
Pane tähele, et Jeesus palvetas.
Ta läks eemale, sest teadis, kui tähtis on Isaga rääkida.
Jeesus polnud ainult Jumala Poeg.
Ta oli Jumal ihulikul kujul, kel oli vägi kõike teha.
Samuti oli Jeesus ka Inimese Poeg.
Kui loeme, et Jeesus eraldus ja läks palvetama.
Ta palvetas kogu öö, siis tegi Ta seda inimesena.
Ta oli inimene nagu meie sinuga.
Ta on meile eeskujuks.
Kui Tema pidi palvetama, peame ka meie öösel palvetama.
Jeesus oli rääkinud Isaga ja siis nägi Ta hädasolevaid õpilasi.
Kui meie räägime Isaga ning viibime mäel koos Isaga,
kiidame Teda ja suhtleme Püha Vaimuga.
Oleme siis vaimus tundlikud, et teame, millal peatuda.
Tunneme, kui keegi on hädas.
Oleme tundlikumad maailmas toimuva suhtes.
Jeesus kõndis vee peal ja nägi õpilasi hädas.
Kas sa oled olnud õiges kohas valel ajal?
Jumal tahab, et oleksime kogu aeg õiges kohas.
Kui sa palvetad, siis midagi ka juhtub.
Kui sa räägid Jumalaga, oled õigel ajal õiges kohas.
Satud olukordadesse,
kus inimesed vajavad imet, palvevastust, tervist või toitu.
Keegi ehk vajab sinu nõuannet
ning tunned, millal lõpetada, minna välja ja teha midagi.
Võid siis öelda: "Kuula, mida Jumal tegi."
Kui palvetad, muutud tundlikuks.
Peale tundlikkuse teiste vajaduste osas
vaigistas Jeesus tormise mere.
Võidmine tegi selle võimalikuks.
Jumal teeb seda meie jaoks, kui veedame aega koos Temaga.
Matteuse 26:38-46.
Siin on Jeesus Ketsemani aias.
See oli raskeim aeg Jeesuse elus.
Ta kannatas Inimese Pojana.
Ta teadis, et Ta võtab kogu maailma patu endale.
Ta higistas verepiisku.
Ta võitles, sest Ta liha ei tahtnud ristile minna.
Ta vaim aga ütles: "Mitte minu vaid Sinu tahe sündigu."
Jeesus räägib siin Isaga.
Loe koos minuga 38. salmist: "Mu hing on väga kurb surmani.
Jääge siia ja valvake koos minuga.
Ja ta läks pisut eemale, langes silmili maha ja palvetas.
Minu Isa, kui see on võimalik, siis möödugu see karikas minust.
Ometi ärgu sündigu, nagu mina tahan vaid nii nagu sina!"
Jeesus tuli jüngrite juurde ja leidis nad magamast.."
Kas sinuga on nii juhtunud,
et kui Jumal palub sul palvetada, jääd sina hoopis magama.
Vahel olen tundnud, et jään Piiblit lugedes magama.
Olen pidanud tegema otsuse: "Pea kinni, see on Jumala sõna.
Seisan sellele vastu, sest tahan olla ärkvel Jumala sõna lugemiseks."
Pidin tegema pingutuse, et mitte magama jääda.
Täna ma enam magama ei jää.
Õpilasedki jäid magama.
Jeesus ütles: "Vaim on küll valmis, aga liha on nõder."
See on nii.
Vaimus me tahame Jumalaga aega veeta.
Jumal teab seda samuti.
Liha on aga nõrk.
Liha tahab põgeneda, nt Facebooki või internetti.
Liha ei taha palvekoosolekul üle tunni palvetada.
Jeesus ütles: "Kas te ei saanud Minuga tundigi palvetada?"
Valvake ja palvetage, et te ei satuks kiusatusse.
Tähtis on palvetada vähemalt või enam kui tund.
Selles on midagi, kui palvetad enam kui tund.
See tugevdab su vaimu, kui sa suhtled Jumalaga.
Palveta rohkem kui üks tund, sest siis laed oma vaimuakud täis.
See on nagu mobiili laadimine.
Tühja akuga mobiil ei tööta.
Samamoodi ei ole piisav, kui palvetad kõigest tund.
Laadi akut seni, kuni saab täis.
Siin öeldakse, et liha on nõrk.
Õpilased ei teadnud seda ning jäid magama.
Lõpuks laskis Jeesus neil rahulikult magada.
Kas tead, mis hiljem juhtus?
Nad kõik hülgasid Jeesuse.
Peetrus lausa reetis Jeesuse.
Olen mõelnud, et kui Peetrus
poleks jäänud magama, ei oleks ta ka Jeesust reetnud.
Ta poleks kolm korda Jeesusest lahti öelnud.
Saatan kiusab meid kõiki.
Me liha on tugev, vastupidav, oleme täis usku, julged
ega karda katsumusi, kui me palvetame.
Kui anname oma ihu Jumalale,
kui anname ennast ohvrina Talle, et sünniks Tema, mitte meie tahe.
Otsusta, et suhtled Temaga, isegi kui see on lihale raske.
Ma tahan olla tugev ja tunda Sind.
Jätkan palvetamist, et näha läbimurret.
Vastuseks on, et Jumal hoiab meid kiusatuste eest.
Palve on lahendus kiusatuses olles.
Palveta, siis sa ei karda, pole hukkamõistu all ja uskmatuses.
Jeesus ütles: "Peetrus,
Saatan on sõelunud sind, aga ma palvetasin su eest."
Peetrusest sai vägev jumalamees, sest Jeesus palvetas ta eest.
Seepärast ta ärkas ja tegi suuri asju Jumala jaoks.
Ta suhe Jumalaga sai taastatud, kuna Jeesus palvetas ta eest.
Armsad!
Jeesus palvetab ja inimesed taastatakse.
Veel enam, kui sina palvetad oma pere eest ja tuttavate eest.
Kui sa ei anna alla.
Palvetad 1, 2, 3 tundi, nädal või kuu, kuni saabub läbimurre.
Isegi kui see on raske su lihale.
Lõpuks tänatakse sind.
Su eestpalve tõttu tunnen ma Jeesust.
Tänu su palvetele sain päästetud.
Tänu su palvetele ei langenud ma pattu.
See on imeline tunnistus.
Saagu palve sulle harjumuseks.
Piibel ütleb, et õige inimese innukas palve saadab palju korda.
Õige mehe või naise palve teeb kättesaadavaks suure väe.
Selline palve saab vastuse.
Armastan seda!
Palve on tõesti väge täis.
Jaakobuse 5:13: "Kui keegi kannatab kurja.."
Kas kellelegi on katsumusi?
Nii paljudel on.
"..siis ta palvetagu!"
See on vastus.
Mine põlvedele, räägi Jumalaga ja tunnista Ta sõna.
Anna mure Jeesusele üle.
Kiitus Issandale!
Peetrus küsis Jeesuselt, kas temagi võib käia vee peal.
Jeesus tuli lähemale ja nägi Peetrust paadis.
Matteuse 14:28-30: "Issand, kui see oled Sina,
siis käsi mind tulla enda juurde vee peale!"
Tema ütles: Tule!
Ja Peetrus astus paadist välja.."
Nii peame meiegi paadist välja astuma.
Peame tulema Jeesuse juurde ja tegema täiesti uusi asju.
Peame julgusega Jeesuse poole liikuma.
Peetrus läks Jeesuse poole ning äkki tõusis tuul.
Olukord muutus.
Peetrus püüdis kõndida,
kuid vaenlane püüdis tormiga teda kõigutada.
Peetrus tundis, et vajub ning tal tekkis hirm.
Hirm halvab meie usu.
Peetrus vajus, kuid Jeesus tõmbas ta välja
ja ütles: "Sa nõdrausuline, miks sa kahtlesid?"
Kõik lõppes hästi ja Peetrus kõndis vee peal.
Jumal ütles Peetrusele: "Tule!"
Jeesus ütleb ka meile: "Tule!"
Peetrus kõndis tegelikult Jumala sõna peal.
Vajad sõna Jumala käest.
"Mine, tee seda, külasta seda inimest."
"Tahan seda sinu jaoks teha."
"Vajad prohvetlikku sõna."
"Vajad rhema (välja öeldud) sõna.
Vajad, et Jumal räägiks su olukorra kohta,
siis saad sa käia sõna peal nagu Peetruski.
Jumala sõna on väge täis.
Ta hoiab kõike koos oma sõna väe läbi.
Kui Jumal annab sulle sõna, siis saad sa selle peal seista.
Kui Jumal annab sulle Sõna, viib see su teisele kaldale.
Kui Jumal annab sulle Sõna, toob see imed su ellu.
Saad võidu loomulike olukordade üle.
Võid keelduda sümptomitest.
Võid seista Jumala sõna peal ning näha imesid oma elus.
Mulle meeldib see lugu, et sa vajad sõna Jumalalt.
Palvetades räägi välja Jumala sõna.
Laul 107:20: "Ta läkitas neile oma sõna
ja tervendas nad, ning päästis nad haua veerelt."
Ütle oma kaaslasele: "Jumala sõna on see, mida vajad."
Sõnas peitub Taevas.
Sõna läbi loodi see maailm.
Sõnaga hoitakse seda planeeti koos.
Jumala sõna hoiab koos kogu universumit.
Sõna on väge täis ning hoiab kõike koos.
Jeesus kui Jumala Sõna hoiab ka sind.
Jumala elav sõna pole iialgi väge kaotanud.
Tänan, Isa, et Su sõna on segatud väega.
Jeesus ise on Sõna.
See sõna on teravam kui kaheterane mõõk.
Sõna eraldab vaimu ning hinge, luu ja üdi.
Sõna eristab suhtumised ning südame kavatsused.
Kiitus Jumalale,
et Sõnas on tervenemise vägi ning tervendav ravim su huultel.
Isa, see on Sinu sõna.
Arst ütles, et mul on vähk, kuid sinu sõnas on kirjas:
"Jeesuse vermete läbi olen ma terveks saanud."
Seisan Jesaja 53. peatükis öeldul.
Jeesuse haavade tõttu olen terveks saanud.
Kui räägid välja neid sõnu, hakkad sa käima vee peal.
Haiguse sümptomid peavad sind rahule jätma.
Kõik peab taanduma selle ees.
Iga küngas tasandatakse.
Iga haigus lahkub.
Saatan ei saa Jumala sõna vastu.
Kiitus, Jeesus!
Ma olen üles õhutatud.
Jeesus ütles: "Tagane, Saatan
sest on kirjutatud: Ära kiusa Isandat, oma Jumalat!
Kirjutatud on, et inimene ei ela üksnes leivast
vaid igast sõnast, mis lähtub Jumala suust.
Armsad, meil on aeg mõtiskleda Jumala sõna üle
ning palvetada ja rääkida Jumala sõna.
See on armastuskiri meile kõigile.
See sõna ei pea jääma paberile.
Sõna peab tulema su suhu.
Söö sõna.
Las sõna seedib su sees.
Jeremijagi ütles: "See sõna on kui tuli mu luudes."
Au Jumalale.
Sõna on Püha Vaimu vägi.
Sõna toob esile selle, mida tahad näha.
Sõnal on loov jõud.
Sõna räägib sellest, mida pole, kuid mis otsekui on.
See muudab maailma.
Jumala sõna loob ja muudab meie olukordi.
Tänu sulle, Isa!
Sõna on Püha Vaimu ravim.
Õpetussõnad 4. peatükis: "Tema sõna on terviseks meie ihule.
Me peame palves Jumala sõna välja rääkima."
Elu ja surm on keele meelevallas.
Ma otsustan, et elu on mu keelel.
Otsustan, et räägin Jumala sõna.
Otsustan, et käin Jumala sõnaga vee peal.
Kuulan, mida Päästja ütleb ning käin Temaga koos.
Prohveteerin, et see on uus päev.
Vana on möödas ning kõik on saanud uueks.
Tõused uuele usutasandile.
Tõused kui jumalamees või -naine.
Sinu üle ei valitse enam segadus,
ängistus, rõhumine, hirm ja ärevus ning muu, mis oli varem sinul.
See on alistatud võidmisega, millega ma täna sulle räägin.
Prohveteerin sulle täna: "Sul on nälg Jumala sõna järele.
Sul on soov palvetada ja see võidmine on sinu üle,
et palvetaksid, näeksid tulemusi, oleksid palves püsiv
ning hakkaksid Jeesusega suhtlema."
Tänan Sind, Isand!
Oota palvevastuseid!
Ma annan teile tunnistuse.
Aastaid tagasi olin olukorras, mis tekitas mulle suurt hirmu.
Üürisin korterit.
Korteriomanik sai teada, et olen mustanahaline.
Elasin New Yorgis, mis pole rassistlik linn.
Olin Brooklyni piirkonnas.
Ta sai teada mu nahavärvi ning käskis mul välja kolida.
Mu korterikaaslane andis selle korteri mulle.
Korteriomanik ei teadnud, et olen mustanahaline.
Ütlesin, et selliseid asju tänapäeval ei juhtu.
Olen maksnud üüri ega lahku.
Ta vabandas ja käskis mul lahkuda,
sest oli teinud kokkuleppe, et ei üüri mustanahalistele.
Ma ei teadnud, mida teha.
Ütlesin, et ma ei lähe ära.
Tema vastas: "Ma ei tahtnud öelda, Itaalia maffia elab selles piirkonnas.
Sellepärast palusin sul lahkuda, sest muidu nad tapavad su."
Hakkasin niivõrd kartma.
Järgmisel nädalal helises telefon kell neli hommikul.
Mees ütles: kao minema!
Kui kõndisin tänaval, tulid baaridest mafioosod
ja ähvardasid mind tappa, kui ma ei lahku.
Nad süütasid mu aeda.
Kallid, kas arvate, et teil on probleeme?
See oli mu jaoks tõeline probleem ja ma kartsin.
Jooksin Jumala juurde paludes:
"Jumal, päästa mind. Jeesus, ma vajan imet!"
Ma hüüdsin, nutsin ja vingusin.
Lõpuks Isand ütles: "Rahu, ole vait!"
Loe Mu Sõna ja luba ma räägin sinuga.
Rahu täitis mu südame.
Ta andis mulle ühe kirjakoha.
"Sest egiptlasi, keda te näete täna, ei näe te edaspidi enam iialgi."
See on koht, kus Jumal uputas Egiptuse armee merre.
Ta ütles, et seisaksin sellel sõnal.
Ütlesin: "Isa, tänan, et teed midagi, kuigi ma ei tea seda täpselt.
Ütlesid, et ma ei näe enam egiptlasi ning uputad nad merre."
Jätkasin rääkimist ja rahu täitis mu südame.
Kõndisin töölt koju.
Mafioosod tulid baarist välja ning käskisid mul kaduda.
Mul oli rahu.
Ühel päeval tuli Jumala vägi ning sain palvevastuse.
Seisin maffia kogunemiskohas
ja Issand ütles, et laulaksin ooperiaaria.
"Mida?" küsisin.
Ma õppisin siis ooperilauljaks.
Isand ütles, et seisaksin ja laulaksin mafioosodele aariat.
"Olgu nii," vastasin.
Seisin maffia ette ja hakkasin laulma.
Maffia mehed hüüdsid: "Braavo, braavo!"
Jumal pööras mu vaenlased mu parimateks sõpradeks.
Need relvastatud mafioosod kandsid iga päev mu ostud koju.
Kiitus Jumalale!
Ta tegi vaenlastest mulle parimad sõbrad,
sest ma kuulsin sõna Jumala käest.
Isa, tänan õdede-vendade eest, kes vaatavad seda saadet.
Nende usk on üles õhutatud.
Nad vajavad sõna Jumala käest.
Nad palvetavad ja kuulavad.
Nad suhtlevad palvetades.
Nad palvetavad, et saada vastuseid.
Isa, tänan Sind, et uuendad, et annad neile tugevuse.
Isa, tänan, et uuendad, tugevdad neid ja annad usu,
et nad palvetaksid võidukaid palveid.
Kui sa ei tunne Jeesust, siis palveta minuga koos.
Ta armastab sind,
tahab anda sulle imesid ning olla sinu Jumal.
Ütle: Isa, anna mulle andeks kõik mu patud.
Pese mind Jeesuse verega.
Tule mu südamesse.
Usun, et surid mu eest ristil ja elad mu südames.
Võtan su vastu kui Isanda ja Päästja.
Täna alustan uut elu Jeesusega.
Tänan, Jeesus, et päästsid mind ning surid ristil minu eest.
Ma olen tänasest su laps.
Jumal õnnistagu sind!
Järgmises osas räägime võidukast palvest.
Me läheme aina sügavamale.
Ma näitan, kuidas saada väge.
TERVENEMINE KUULUB SINULE
TV7 on edastanud sõnumi päästest ja tervenemisest
tuhandetele Soomes, Rootsis, Eestis ja üle maailma.
Kui saade on sind puudutanud, on sul võimalus midagi teha.
Selleks võid helistada annetustelefonil 900 1777.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Ülle Berg